pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้ตรวจราชการกระทรวงอุตสาหกรรม รักษาราชการแทน รองปลัดกระทรวงอุตสาหกรรม  รับมอบสเปร์ยป้องกันน้ำกัดเท้า จำนวน 1,200 ขวด จากผู้แทนภาคเอกชน นำไปแจกจ่ายให้กับประชาชนที่ประสบอุทกภัย จ.อุบลราชธานี
วันพุธที่ 2 ตุลาคม 2562
ผู้ตรวจราชการกระทรวงอุตสาหกรรม รักษาราชการแทน รองปลัดกระทรวงอุตสาหกรรม รับมอบสเปร์ยป้องกันน้ํากัดเท้า จํานวน 1,200 ขวด จากผู้แทนภาคเอกชน นําไปแจกจ่ายให้กับประชาชนที่ประสบอุทกภัย จ.อุบลราชธานี
ผู้ตรวจราชการกระทรวงอุตสาหกรรม รักษาราชการแทน รองปลัดกระทรวงอุตสาหกรรม รับมอบสเปร์ยป้องกันน้ํากัดเท้า จํานวน 1,200 ขวด จากผู้แทนภาคเอกชน นําไปแจกจ่ายให้กับประชาชนที่ประสบอุทกภัย จ.อุบลราชธานี
วันนี้ (2 ตุลาคม 2562) เวลา 14.30 น. ณ อาคาร สปอ. นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม รักษาราชการแทน รองปลัดกระทรวงอุตสาหกรรม รับมอบสเปร์ยป้องกันน้ํากัดเท้า จํานวน 1,200 ขวด จากผู้แทนภาคเอกชน โดยนายชาติ หิรัญแพทย์ นายกิจจา กาญจนเกษตรกุล และบริษัท คอสมาพรอพ จํากัด เพื่อให้กระทรวงอุตสาหกรรม นําไปแจกจ่ายให้กับประชาชนที่ประสบอุทกภัย ระหว่างวันที่ 4-5 ตุลาคม 2562 ณ คลินิกอุตสาหกรรมเคลื่อนที่ วัดบ้านท่าบ่อ ต.แจระแม อ.เมือง จ.อุบลราชธานี
รัฐบาลไทย-ข่าวทำเนียบรัฐบาล-การประชุมคณะกรรมการพัฒนาการของธนาคารโลก ครั้งที่ 97 ณ กรุงวอชิงตัน ดี.ซี. ประเทศสหรัฐอเมริกา
วันอังคารที่ 17 เมษายน 2561
การประชุมคณะกรรมการพัฒนาการของธนาคารโลก ครั้งที่ 97 ณ กรุงวอชิงตัน ดี.ซี. ประเทศสหรัฐอเมริกา
รมช.คลัง ในฐานะผู้ว่าการเฉพาะกาลของไทยในธนาคารโลก ร่วมการประชุมคณะกรรมการพัฒนาการของธนาคารโลก ครั้งที่ 97 และการประชุมอื่นๆ ที่เกี่ยวข้อง ระหว่างวันที่ 18 - 24 เม.ย.2561ณ กรุงวอชิงตัน ดี.ซี. สหรัฐอเมริกา
นางสาวกุลยา ตันติเตมิท ผู้ตรวจราชการกระทรวงการคลัง ในฐานะโฆษกกระทรวงการคลัง เปิดเผยว่า นายวิสุทธิ์ ศรีสุพรรณ รัฐมนตรีช่วยว่าการกระทรวงการคลัง ในฐานะผู้ว่าการเฉพาะกาลของไทยในธนาคารโลก เป็นหัวหน้าคณะผู้แทนไทย เข้าร่วมการประชุมคณะกรรมการพัฒนาการของธนาคารโลก ครั้งที่ 97 (97th Development Committee) และการประชุมอื่นๆ ที่เกี่ยวข้อง ระหว่างวันที่ 18 - 24 เมษายน 2561 ณ กรุงวอชิงตัน ดี.ซี. สหรัฐอเมริกา โดยมีรายละเอียดดังนี้
1) การประชุมคณะกรรมการพัฒนาการของธนาคารโลก ครั้งที่ 97 (97th Development Committee Meeting) เป็นการประชุมของผู้ว่าการธนาคารโลกจาก 25 กลุ่มออกเสียง เพื่อหารือถึงยุทธศาสตร์ของธนาคารโลกในการขับเคลื่อนเพื่อบรรลุเป้าหมายการพัฒนาที่ยั่งยืน รวมถึงรับทราบความคืบหน้าแนวทางดําเนินการและทางเลือกของการเพิ่มสถานะการเงินของกลุ่มธนาคารโลก เพื่อให้บรรลุเป้าหมายในการขจัดปัญหาความยากจนและเสริมสร้างการพัฒนาทางเศรษฐกิจ
2) การประชุมร่วมของผู้ว่าการประเทศสมาชิกกลุ่มออกเสียงเอเชียตะวันออกเฉียงใต้ของธนาคารโลกและกองทุนการเงินระหว่างประเทศ (IMF-WB Governors Joint Meeting of the South East Asia Voting Group) โดยรัฐมนตรีช่วยว่าการกระทรวงการคลังและผู้แทนธนาคารแห่งประเทศไทยจะเข้าร่วมการประชุมเพื่อรับทราบรายงานผลการดําเนินงานในปีที่ผ่านมาและมอบหมายแนวทางการดําเนินงานที่สําคัญในอนาคตของสํานักงานกรรมการบริหารประจํากลุ่มออกเสียงเอเชียตะวันออกเฉียงใต้
นอกจากนี้ คณะผู้แทนไทยมีกําหนดเข้าร่วมการประชุมโต๊ะกลมในหัวข้อ Maximizing the Development Impact of the Belt and Road Initiative ร่วมกับกระทรวงการคลังของประเทศสมาชิกที่เกี่ยวข้องและประธานธนาคารโลก พร้อมนี้ จะมีการหารือทวิภาคีกับนาง Victoria Kwakwa รองประธานธนาคารโลกที่รับผิดชอบดูแลภูมิภาคเอเชียและแปซิฟิกถึงความร่วมมือเพื่อการพัฒนาระหว่างธนาคารโลกกับประเทศไทยด้วย
สํานักนโยบายเศรษฐกิจระหว่างประเทศ สํานักงานเศรษฐกิจการคลัง
โทร 0 2273 9020 ต่อ 3681
รัฐบาลไทย-ข่าวทำเนียบรัฐบาล-ก.อุตฯ แจงการกระจายหน้ากากผ้าของกระทรวงอุตสาหกรรมใน กทม. แจกตามข้อมูลตามทะเบียนราษฏร กรมการปกครอง พร้อมตรวจสอบและจัดส่งให้ครบถ้วน [กระทรวงอุตสาหกรรม]
วันอาทิตย์ที่ 26 เมษายน 2563
ก.อุตฯ แจงการกระจายหน้ากากผ้าของกระทรวงอุตสาหกรรมใน กทม. แจกตามข้อมูลตามทะเบียนราษฏร กรมการปกครอง พร้อมตรวจสอบและจัดส่งให้ครบถ้วน [กระทรวงอุตสาหกรรม]
ก.อุตฯ แจงการกระจายหน้ากากผ้าของกระทรวงอุตสาหกรรมใน กทม. แจกตามข้อมูลตามทะเบียนราษฏร กรมการปกครอง พร้อมตรวจสอบและจัดส่งให้ครบถ้วน
นางสาวสุชาดา แทนทรัพย์ โฆษกกระทรวงอุตสาหกรรม เปิดเผยว่า จากกรณีที่ประชาชนมีข้อสงสัยถึงจํานวนหน้ากากผ้าที่ครัวเรือนได้รับแจกจากกระทรวงอุตสาหกรรม นั้น
ขอชี้แจงให้ทราบว่า ประชาชนในเขตพื้นที่กรุงเทพมหานครจะได้รับแจก จํานวนรวม 5,450,000 ชิ้น ผ่านช่องทางการจัดส่งโดยไปรษณีย์ไทย และเน้นย้ําว่า จํานวนที่ได้รับ คือ "จํานวนคนที่ปรากฏในข้อมูลทะเบียนบ้านทุกครัวเรือน" ของกรมการปกครอง กระทรวงมหาดไทย ตามบัญชีรายชื่อในทะเบียนบ้าน 1 คนต่อ 1 ชิ้น อาทิ หากประชาชนมีรายชื่อในทะเบียนบ้านจํานวน 3 คน จะได้รับแจกหน้ากากผ้าจํานวน 3 ชิ้น เป็นต้น
ดังนั้น หากท่านใดได้รับไม่ครบถ้วนตามจํานวนรายชื่อในทะเบียนบ้าน สามารถติดต่อแจ้งเรื่องมาได้ที่กระทรวงอุตสาหกรรม ผ่านทางเว็บไซต์ www.industry.go.th หรือ เว็บไซต์หน้ากากไทยต้านโควิค https://www.xn--12caj8ddlle3f8b9a4fbe7a8r2a9fi.com/ โดยขอให้มั่นใจว่า กระทรวงอุตสาหกรรมจะเร่งประสานงานกับไปรษณีย์ไทยในการจัดส่งหน้ากากผ้าให้ครบถ้วนตามรายชื่อในทะเบียนบ้านทุกครัวเรือนอย่างรวดเร็ว
รัฐบาลไทย-ข่าวทำเนียบรัฐบาล-กดยช. รับทราบผลการส่งเสริมกระบวนการคิด เด็กและเยาวชน สู่ประเทศไทย 4.0 พร้อมเห็นชอบการปรับปรุงคณะอนุกรรมการภายใต้ กดยช.
วันจันทร์ที่ 21 ตุลาคม 2562
กดยช. รับทราบผลการส่งเสริมกระบวนการคิด เด็กและเยาวชน สู่ประเทศไทย 4.0 พร้อมเห็นชอบการปรับปรุงคณะอนุกรรมการภายใต้ กดยช.
กดยช. รับทราบผลการส่งเสริมกระบวนการคิด เด็กและเยาวชนสู่ประเทศไทย 4.0 พร้อมเห็นชอบการปรับปรุงคณะอนุกรรมการภายใต้ กดยช.
วันนี้ (21 ตุลาคม 2562) เวลา 09.00 น. ณ ห้องประชุม 301 ตึกบัญชาการ 1 ทําเนียบรัฐบาล นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมคณะกรรมการส่งเสริมการพัฒนาเด็กและเยาวชนแห่งชาติ (กดยช.) ครั้งที่ 2/2562 ร่วมกับหน่วยงานที่เกี่ยวข้อง สรุปสาระสําคัญดังนี้
ที่ประชุมรับทราบผลการส่งเสริมกระบวนการคิด (Mind set) เด็กและเยาวชนสู่ประเทศไทย 4.0 จากผลการวิจัยพบข้อเสนอแนะทางนโยบาย ให้สนับสนุนการขับเคลื่อนจุดคานงัด ได้แก่ 1) พลิกความคิดปรับมุมมองคนทํางาน 2) เปิดพื้นที่การเรียนรู้ให้อิสระทางความคิดแก่เด็กและเยาวชน 3) สร้างส่งสื่อสารองค์ความรู้จากล่างสู่บน และบนสู่ล่างแก่บุคคลที่เกี่ยวข้อง 4) เข้าถึงเข้าร่วมเสริมพลังจากภาคเอกชนและภาคประชาสังคม โดยระดมพลังเบญจภาคีเพื่อพัฒนาเด็กและเยาวชน รวมไปถึงการบูรณาการติดตามและประเมินผลการดําเนินงานของหน่วยงานที่ขับเคลื่อนจุดคานงัดทั้ง 4 จุดในระดับมหภาค และระดับจุลภาค อย่างต่อเนื่อง โดยจะรายงานผลต่อคณะกรรมการส่งเสริมการพัฒนาเด็กและเยาวชนแห่งชาติ เป็นระยะ โดยส่งเสริมให้ท้องถิ่นสนับสนุนสภาเด็กและเยาวชน กลุ่มเด็กและเยาวชน ริเริ่มทํากิจกรรมสร้างสรรค์และแก้ไขปัญหาในชุมชนสังคมของตนเอง พร้อมทั้งการดําเนินการโครงการเงินอุดหนุนเพื่อการเลี้ยงดูเด็กแรกเกิด โดยการขอขยายระยะเวลาการให้ข้อมูลเพิ่มเติมสําหรับผู้มีสิทธิในโครงการเงินอุดหนุนฯ ที่มีชื่อในฐานข้อมูลผู้มีรายได้น้อย ตามโครงการลงทะเบียนเพื่อสวัสดิการแห่งรัฐ
พร้อมกันนี้ที่ประชุมเห็นชอบการปรับปรุงคณะอนุกรรมการภายใต้ กดยช. โดยการยุบเลิกคณะอนุกรรมการเฉพาะกิจปรับปรุงมาตรฐานขั้นต่ําของการอบรมเลี้ยงดูเด็กปฐมวัยของสถานรับเลี้ยงเด็กเอกชนเนื่องจากเสร็จภารกิจ และปรับปรุงองค์ประกอบของอนุกรรมการปรับปรุงกฎหมายเกี่ยวกับเด็กให้เป็นไปตามมาตรฐานของรัฐธรรมนูญและอนุสัญญาว่าด้วยสิทธิเด็ก และคณะอนุกรรมการการส่งเสริมการปกป้องคุ้มครองเด็กและเยาวชนในการใช้สื่อออนไลน์ รวมไปถึงการแต่งตั้งคณะอนุกรรมการเฉพาะกิจพิจารณาความพร้อมของประเทศไทยต่อการถอนข้อสงวนของอนุสัญญาว่าด้วยสิทธิเด็ก
นอกจากนี้ ที่ประชุมเห็นชอบในหลักการสนับสนุนเงินกองทุนเยาวชนอาเซียน (AYPF) เป็นเงิน 5,000 ดอลลาร์สหรัฐฯ หรือประมาณ 150,000 บาท ปีละครั้ง เพื่อนําเสนอคณะรัฐมนตรีเห็นชอบตามพระราชกฤษฎีกาว่าด้วยการเสนอเรื่องและการประชุม ครม. พ.ศ 2548 มาตรา 4 (7) เรื่องเกี่ยวกับความสัมพันธ์ระหว่างประเทศหรือที่เกี่ยวกับองค์การระหว่างประเทศที่มีผลผูกพันรัฐบาลไทย
---------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบคำขวัญ เนื่องในโอกาสวันครู ครั้งที่ 64  พ.ศ. 2563
วันพฤหัสบดีที่ 16 มกราคม 2563
พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบคําขวัญ เนื่องในโอกาสวันครู ครั้งที่ 64  พ.ศ. 2563
พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบคําขวัญ เนื่องในโอกาสวันครู
พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบคําขวัญ เนื่องในโอกาสวันครู ครั้งที่ 64 พ.ศ. 2563 ว่า “ครูไทย รักศิษย์ คิดพัฒนา”
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรียืนยันรัฐบาลมุ่งมั่นแก้ไขปัญหาสถานการณ์โรคติดเชื้อไวรัสโคโรนา 2019 (โควิด – 19)
วันอังคารที่ 10 มีนาคม 2563
นายกรัฐมนตรียืนยันรัฐบาลมุ่งมั่นแก้ไขปัญหาสถานการณ์โรคติดเชื้อไวรัสโคโรนา 2019 (โควิด – 19)
นายกรัฐมนตรียืนยันรัฐบาลมุ่งมั่นแก้ไขปัญหาสถานการณ์โรคติดเชื้อไวรัสโคโรนา 2019 (โควิด – 19)
วันนี้ (10 มี.ค.63) เวลา 15.00 น. ณ ตึกบัญชาการ 1 ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงต่อสื่อมวลชนถึงการแก้ปัญหาการขาดแคลนหน้ากากอนามัย ว่า ขณะนี้รัฐบาลได้มอบหมายให้กระทรวงมหาดไทยทําการผลิตหน้ากากผ้าหรือหน้ากากทางเลือกจํานวน 50 ล้านชิ้น และเริ่มแจกจ่ายแก่ประชาชนเพื่อบรรเทาปัญหาแล้ว ขณะเดียวกันก็สั่งการให้กระทรวงอุตสาหกรรมช่วยดูแลจัดทําหน้ากากผ้า ซึ่งอาจจะเพิ่มได้อีกประมาณ 20 ล้านชิ้น ปัจจุบัน รัฐบาลได้มีการจัดสรรหน้ากากอนามัยให้แก่บุคลากรทางการแพทย์ตามโรงพยาบาลเน้นให้เพียงพอและเหมาะสมกับปริมาณหน้าการอนามัยที่สามารถผลิตได้ในแต่ละวัน นอกจากนี้ รัฐบาลยังมีแนวคิดเปิดให้จัดตั้งโรงงานผลิตหน้ากากอนามัยครบวงจรเพื่อเพิ่มกําลังการผลิตหน้ากากอนามัยมากขึ้น เพื่อแก้ไขปัญหาขาดแคลนวัสดุในการทําหน้ากากอนามัย ที่ประเทศไทยนําเข้าจากต่างประเทศ
นายกรัฐมนตรียังขอความร่วมมือจากประชาชนไม่ส่งต่อข้อมูลที่บิดเบือนบนโซเชียลมีเดีย หากไม่แน่ใจ สามารถสอบถามข้อมูลจากกรมควบคุมโรค ที่เบอร์ 1422 ได้ โดยได้จัดตั้งศูนย์ข้อมูลมาตรการแก้ไขปัญหาจากโรคติดเชื้อไวรัสโคโรนา 2019 (โควิด - 19) เพื่อรายงานข้อมูลรอบด้านที่มาจากการบูรณาการทํางานร่วมกันของหลายกระทรวงที่เกี่ยวข้องกับโควิด – 19 ครอบคลุมทั้งประเด็นสังคมและประเด็นเศรษฐกิจ
สําหรับมาตรการช่วยเหลือนั้น มีทั้งมาตรการขั้นต้นและมาตรการระยะที่ 1 เพื่อรองรับผู้ประกอบการต่าง ๆ ทั้ง SMEs รายย่อย วิสาหกิจชุมชน ที่ได้รับผลกระทบจากโรคโควิด – 19 และพร้อมรับฟังความคิดเห็นของภาคประชาชนที่ได้รับความเดือดร้อนเพื่อนําไปพิจารณาในการประชุมคณะรัฐมนตรี ทั้งนี้ ขอให้เข้าใจการใช้เงินทั้งงบประมาณและ เงินบริจาคว่า รัฐบาลไม่สามารถใช้ตามอําเภอใจ ทุกอย่างมีกฎหมายที่รัฐบาลจะต้องปฏิบัติตาม มีคณะกรรมการที่กําหนดการเบิกจ่ายที่ชัดเจนและต้องเป็นไปตามวัตถุประสงค์
สุดท้ายนี้นายกรัฐมนตรียืนยันว่ารัฐบาลมีความมุ่งมั่นและตั้งใจในการแก้ปัญหาสถานการณ์โรคติดต่อโควิด – 19 และชื่นชมบุคลากรทางการแพทย์และเจ้าหน้าที่ที่ทํางานอย่างเต็มที่ และมาตรการต่างๆเป็นไปตามระดับความรุนแรงของสถานการณ์ ปัจจุบัน ไทยอยู่ในลําดับที่ 32 ของประเทศที่มีการแพร่ระบาดของโลก สะท้อนความสามารถของไทยในการควบคุมสถานการณ์ได้ดี ทั้งนี้ จะมีการจัดตั้งศูนย์บริหารสถานการณ์แพร่ระบาดไวรัสโคโรนา (โควิด – 19) โดยมีนายกรัฐมนตรีเป็นผู้บัญชาการและมีอํานาจสั่งการเพื่อขับเคลื่อนการทํางานให้รวดเร็วมากยิ่งขึ้น รวมถึงประชาชนสามารถให้ความร่วมมือ รักษาสุขภาพ กินร้อน ช้อนกลาง ล้างมือ และช่วยกันแจ้งเตือนหากพบผู้ฝ่าฝืนมาตรการควบคุมของรัฐบาล หรือผู้ขายหน้ากากอนามัยเกินราคา ขอยืนยันว่าจะดําเนินคดีแก่ผู้กระทําผิดอย่างแน่นอน
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พม. เดินหน้าขับเคลื่อนงานต่อต้านการค้ามนุษย์ ทั้งสร้างเครือข่ายอาสาสมัคร “เพื่อนช่วยเพื่อน” และพัฒนาล่ามแปลภาษา เพื่อช่วยเหลือคุ้มครองผู้เสียหายจากการค้ามนุษย์
วันพุธที่ 12 กรกฎาคม 2560
พม. เดินหน้าขับเคลื่อนงานต่อต้านการค้ามนุษย์ ทั้งสร้างเครือข่ายอาสาสมัคร “เพื่อนช่วยเพื่อน” และพัฒนาล่ามแปลภาษา เพื่อช่วยเหลือคุ้มครองผู้เสียหายจากการค้ามนุษย์
พม. เดินหน้าขับเคลื่อนงานต่อต้านการค้ามนุษย์ ทั้งสร้างเครือข่ายอาสาสมัคร “เพื่อนช่วยเพื่อน” และพัฒนาล่ามแปลภาษา เพื่อช่วยเหลือคุ้มครองผู้เสียหายจากการค้ามนุษย์
วันนี้ (12 ก.ค. 60) เวลา 11.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่านางนภา เศรษฐกร รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)กล่าวว่า กระทรวงการพัฒนาสังคมและความมั่นคงของมนุษย์ (พม.) ได้ให้ความสําคัญกับการดําเนินงานเพื่อต่อต้านการค้ามนุษย์อย่างเข้มข้นและต่อเนื่อง ทั้งการขับเคลื่อนเชิงนโยบายและการบังคับใช้กฎหมาย โดยเฉพาะการพัฒนางานด้านการคุ้มครองช่วยเหลือผู้เสียหายจากการค้ามนุษย์ รวมถึงการให้ความสําคัญกับการพัฒนาศักยภาพทั้งกลุ่มเป้าหมาย (ผู้เสียหายจากการค้ามนุษย์) เจ้าหน้าที่ผู้ปฏิบัติงาน และหน่วยงานภาคเอกชนที่สนับสนุนการช่วยเหลือคุ้มครองผู้เสียหายฯ โดยดําเนินโครงการที่สําคัญ จํานวน 2 โครงการ ดังนี้
1) โครงการเสริมพลัง(Empowerment) แก่ผู้เสียหายจากการค้ามนุษย์ชาวไทย เพื่อสร้างเครือข่ายอาสาสมัคร ในรูปแบบ "เพื่อนช่วยเพื่อน” โดยมีผู้เข้าร่วมโครงการ ประกอบด้วย ผู้เชี่ยวชาญ ผู้ปฏิบัติงานให้ความช่วยเหลือคืนสู่สังคม (พมจ.) องค์กรเอกชน (NGOs) และผู้เสียหายจากการค้ามนุษย์ชาวไทย ซึ่งได้กําหนดจัด 2 กิจกรรมสําคัญ ได้แก่ กิจกรรมที่ 1 การประชุมเชิงปฏิบัติการเพื่อพัฒนาแผนการดําเนินงานในการสนับสนุนการคืนสู่สังคม ตามแนวคิด การเสริมพลังอํานาจให้กับผู้เสียหายจากการค้ามนุษย์ เมื่อวันที่ 28 มิถุนายน – 1 กรกฎาคม 2560 ณ จังหวัดเชียงราย และ กิจกรรมที่ 2 การจัดเวทีสานเสวนาระหว่างผู้ให้บริการสังคมร่วมกับผู้เสียหายฯ เพื่อประเมินปัญหาและ ความต้องการในการใช้บริการคืนสู่สังคม รวมทั้งกําหนดแผนการทํางานร่วมกัน ระหว่างวันที่ 18 – 21 กรกฎาคม 2560 ณ จังหวัดสมุทรสงคราม
2) โครงการประชุมเชิงปฏิบัติการเพื่อพัฒนาระบบการบริหารจัดการงานล่ามแปลภาษาในกระบวนการคุ้มครองช่วยเหลือผู้เสียหายจากการค้ามนุษย์ ทางกระทรวง พม. ได้ให้ความสําคัญกับการเพิ่มประสิทธิภาพ ของกระบวนการดังกล่าว ซึ่ง "ล่าม” เป็นหนึ่งในทีมสหวิชาชีพที่มีความสําคัญ โดยที่ผ่านมา ได้ดําเนินการอบรมล่ามสําหรับการคุ้มครองสวัสดิภาพผู้เสียหายจากการค้ามนุษย์ ซึ่งมีการขึ้นทะเบียนกับกระทรวง พม. จํานวน 251 คน โดยได้กําหนดจัดประชุมเชิงปฏิบัติการเพื่อพัฒนาระบบการบริหารจัดการงานล่ามแปลภาษาในกระบวนการช่วยเหลือคุ้มครองผู้เสียหายจากการค้ามนุษย์ ระหว่างวันที่ 12 – 14 กรกฎาคม2560 ณ กรุงเทพมหานคร โดยมีการเชิญล่าม ที่ขึ้นทะเบียนแล้ว จํานวน 40 คน มาทบทวนความรู้ แลกเปลี่ยนประสบการณ์ และร่วมพัฒนาระบบงานล่ามให้มีประสิทธิภาพยิ่งขึ้นต่อไป
"สําหรับทั้ง 2 โครงการข้างต้น ถือเป็นความก้าวหน้าที่ดีในการดําเนินงานตามแนวทางที่สําคัญ ซึ่งมุ่งเน้นให้ ทุกภาคส่วน ทั้งภาครัฐ ภาคเอกชน และภาคประชาสังคม เข้ามามีส่วนร่วมในการขับเคลื่อนและพัฒนางานด้าน การคัดแยกผู้เสียหายจากการค้ามนุษย์ การช่วยเหลือคุ้มครองผู้เสียหายฯ ตลอดจนการสร้างแรงจูงใจและ ความร่วมมือของผู้เสียหายฯ ภายใต้แนวคิด "ประชารัฐ ร่วมใจ ต้านภัยการค้ามนุษย์”นางนภากล่าวในตอนท้าย
รัฐบาลไทย-ข่าวทำเนียบรัฐบาล-รมว.พม. เน้นย้ำ จนท. เร่งช่วยเหลือและเยียวยาครอบครัวของเด็กหญิงวัย 12 ปี ที่ถูกแม่แท้ๆและพ่อเลี้ยงทำร้ายร่างกายจนเสียชีวิต ที่ จ.สมุทรปราการ
วันศุกร์ที่ 16 มิถุนายน 2560
รมว.พม. เน้นย้ํา จนท. เร่งช่วยเหลือและเยียวยาครอบครัวของเด็กหญิงวัย 12 ปี ที่ถูกแม่แท้ๆและพ่อเลี้ยงทําร้ายร่างกายจนเสียชีวิต ที่ จ.สมุทรปราการ
รมว.พม. เน้นย้ําเจ้าหน้าที่เร่งช่วยเหลือและเยียวยาครอบครัวของเด็กหญิงวัย 12 ปี ที่ถูกแม่แท้ๆและพ่อเลี้ยงทําร้ายร่างกายจนเสียชีวิต ที่จังหวัดสมุทรปราการ และกรณีเด็กสาววัย 15 ปี ที่ถูกพ่อแท้ๆ ล่วงละเมิดทางเพศนานกว่า 8 ปี ที่ จังหวัดนครราชสีมา
วันนี้ (16 มิ.ย. 60) เวลา 11.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนายณรงค์ คงคํา โฆษกกระทรวงการพัฒนาสังคมและความมั่นคงของมนุษย์เปิดเผยว่า จากกรณีเด็กหญิงวัย 12 ปี ซึ่งถูกแม่แท้ๆกับพ่อเลี้ยง ทําร้ายร่างกายจนเสียชีวิตแล้วนําศพไปทิ้งน้ําบริเวณคลองสําโรง อําเภอบางเสาธง จังหวัดสมุทรปราการ ทําให้คนในครอบครัวโดยเฉพาะปู่ ย่า ตา และยาย ของเด็กหญิงที่เสียชีวิตดังกล่าว เสียใจกับเหตุการณ์ที่เกิดขึ้น และอยู่ในอาการซึมเศร้า นั้นพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ได้กําชับให้พัฒนาสังคมและความมั่นคงของมนุษย์จังหวัดสมุทรปราการ(พมจ.สมุทรปราการ) พร้อมทั้งหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง เพื่อให้การช่วยเหลือเยียวยาสภาพจิตใจ ปู่ ย่า ตา และยายของเด็กหญิงที่เสียชีวิตดังกล่าว ที่อยู่ในอาการเศร้าโศกเสียใจ รวมทั้งประสานหน่วยงานที่เกี่ยวข้องให้การช่วยเหลือในด้านต่างๆตามภารกิจของกระทรวง พม.
นายณรงค์กล่าวต่อไปว่า นอกจากนี้ รมว.พม. ยังได้เน้นย้ําให้พัฒนาสังคมและความมั่นคงของมนุษย์จังหวัดนครราชสีมา (พมจ.นครราชสีมา) และหน่วยงานที่เกี่ยวข้องในพื้นที่ เร่งช่วยเหลือเยียวยาฟื้นฟูสภาพจิตใจเด็กสาววัย 15 ปี อย่างต่อเนื่อง หลังจากถูกพ่อแท้ๆวัย 44 ปี บังคับทุบตีทําร้ายร่างกายและข่มขืนกระทําชําเรามานานกว่า 8 ปี ซึ่งผู้เป็นแม่แท้ๆ ก็รับรู้มาโดยตลอด แต่ไม่ได้ให้ความช่วยเหลือและดําเนินคดีใดๆ เนื่องจากกลัวถูกผู้เป็นพ่อทําร้ายและได้บังคับให้ลูกสาวกินยาคุมกําเนิด พร้อมทั้งให้ประสานหน่วยงานที่เกี่ยวข้องเพื่อหารือและกําหนดแนวทางการช่วยเหลือดูแลเด็กสาวในระยะยาวต่อไป
"ทั้งนี้ ทั้ง 2 กรณี นับเป็นปัญหาความรุนแรงในครอบครัว ซึ่งปัจจุบันเป็นปัญหาทางสังคมที่มีความรุนแรงเพิ่มขึ้น และเพื่อเป็นการป้องกันไม่ให้เกิดเหตุการณ์ในลักษณะดังกล่าวขึ้นอีก ขอฝากให้ผู้ปกครอง บุคคลในครอบครัว และทุกคนในสังคม อย่านิ่งเฉย ช่วยกันดูแลเด็กและเยาวชนในครอบครัว และในสังคมอย่างใกล้ชิด เพื่อให้เด็กและเยาวชนได้รับความปลอดภัย และไม่ตกเป็นผู้ประสบปัญหาถูกกระทําความรุนแรงจนเสียชีวิต และถูกล่วงละเมิดทางเพศ อย่างไรก็ตาม หากประชาชนพบเห็นการกระทําความรุนแรงต่อเด็ก หรือพบเห็นการใช้ความรุนแรงในครอบครัว สามารถแจ้งศูนย์ช่วยเหลือสังคม สายด่วน โทร.1300 ตลอด 24 ชั่วโมง ซึ่งกระทรวง พม. มีเจ้าหน้าที่ทั้งนักสังคมสงเคราะห์และนักจิตวิทยาที่พร้อมปฎิบัติงานร่วมกับทีมสหวิชาชีพ และคณะกรรมการคุ้มครองเด็กทุกจังหวัดทั่วประเทศ เพื่อให้การช่วยเหลือ คุ้มครอง ผู้ประสบปัญหาทุกรายอย่างเต็มที่”นายณรงค์กล่าวในตอนท้าย
รัฐบาลไทย-ข่าวทำเนียบรัฐบาล-ดร.สาธิต เปิดงานสตรีทฟู้ด วิถีชีวิตใหม่ “KMITL Street Food Academy 2020”
วันพุธที่ 20 พฤษภาคม 2563
ดร.สาธิต เปิดงานสตรีทฟู้ด วิถีชีวิตใหม่ “KMITL Street Food Academy 2020”
รัฐมนตรีช่วยว่าการกระทรวงสาธารณสุข เปิดงานสตรีทฟู้ด วิถีชีวิตใหม่ สถาบันเทคโนโลยีพระจอมเกล้าเจ้าคุณทหารลาดกระบัง พร้อมมอบนวัตกรรมรถเข็นอาหารริมทางแก่ผู้ได้รับผลกระทบจากโควิด 19
รัฐมนตรีช่วยว่าการกระทรวงสาธารณสุข เปิดงานสตรีทฟู้ด วิถีชีวิตใหม่ สถาบันเทคโนโลยีพระจอมเกล้าเจ้าคุณทหารลาดกระบัง พร้อมมอบนวัตกรรมรถเข็นอาหารริมทางแก่ผู้ได้รับผลกระทบจากโควิด 19
วันนี้(20 พฤษภาคม 2563) ที่สถาบันเทคโนโลยีพระจอมเกล้าเจ้าคุณทหารลาดกระบัง กรุงเทพฯ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์ดนัย ธีวันดา รองอธิบดีกรมอนามัย และคณะผู้บริหาร เปิดงาน “KMITL Street Food Academy 2020” พร้อมงานเสวนา “New Normal กับการขาย-เลือกซื้อ อาหารสตรีทฟู้ดสุดปลอดภัยในช่วงคลายมาตรการล็อคดาวน์” โดยมีอธิการบดีสถาบันเทคโนโลยีพระจอมเกล้าเจ้าคุณทหารลาดกระบัง หัวหน้าศูนย์ Food innopolis@KMITL ที่ปรึกษาอาวุโสเมืองนวัตกรรมอาหาร สํานักงานพัฒนาวิทยาศาสตร์และเทคโนโลยีแห่งชาติ ผู้อํานวยการส่งเสริมความสัมพันธ์ลูกค้าองค์กร บริษัท เบทาโกร จํากัด และตัวแทนจากบริษัท แรบบิท (ประเทศไทย) จํากัด ร่วมเปิดงาน พร้อมมอบนวัตกรรมรถเข็นอาหารริมทางแก่ผู้ที่ได้รับคัดเลือกให้ได้รับรถเข็นกลุ่มแรก จํานวน 7 คัน โดยพิจารณาจากผู้ที่ว่างงานหรือเคยมีอาชีพขายอาหารริมทาง และได้รับผลกระทบจากสถานการณ์โรคโควิด 19
ดร.สาธิตกล่าวว่า กระทรวงสาธารณสุข ได้มอบให้กรมอนามัยยกระดับมาตรฐานอาหารริมบาทวิถี(Street Food) อย่างต่อเนื่อง ซึ่งในช่วงสถานการณ์แพร่ระบาดของโรคโควิด 19 ผู้ประกอบการร้านอาหารริมทางได้รับผลกระทบ จึงต้องปรับการขายให้เข้ากับวิถีชีวิตใหม่ตามมาตรฐานของกรมอนามัย เพื่อความปลอดภัยของผู้ขายและผู้ซื้อ การที่สถาบันเทคโนโลยีพระจอมเกล้าเจ้าคุณทหารลาดกระบังและหลายหน่วยงาน ได้คิดค้นนวัตกรรมรถเข็นขายอาหารริมทาง เช่น รถขายหมูปิ้ง รถขายน้ําปั่น ที่ได้ออกแบบระบบการควบคุมสุขลักษณะการเตรียมอาหารและความสะอาด เป็นต้นแบบที่สามารถนําไปขยายผล ประยุกต์ใช้กับธุรกิจร้านอาหารประเภทเดียวกันได้ เป็นรากฐานเศรษฐกิจของประเทศ เป็นการสร้างงาน สร้างอาชีพต่อไป
ทั้งนี้ ภายในงานได้มีการจําลองตลาดอาหารสตรีทฟู้ดที่มีมาตรการควบคุมสุขลักษณะแบบ New normal อาทิ การคัดกรองอุณหภูมิก่อนเข้าตลาด การเว้นระยะห่างขณะรอคิว จัดโซนรับประทานอาหารมีฉากกั้น จ่ายเงินผ่านคิวอาร์โค้ด เป็นต้น
**************************** 20 พฤษภาคม 2563
รัฐบาลไทย-ข่าวทำเนียบรัฐบาล-ทส.เปิดโครงการ ส่งพลาสติกกลับบ้าน รับมือปริมาณขยะช่วงวิกฤตโควิด-19 [กระทรวงทรัพยากรธรรมชาติเเละสิ่งเเวดล้อม]
วันจันทร์ที่ 18 พฤษภาคม 2563
ทส.เปิดโครงการ ส่งพลาสติกกลับบ้าน รับมือปริมาณขยะช่วงวิกฤตโควิด-19 [กระทรวงทรัพยากรธรรมชาติเเละสิ่งเเวดล้อม]
ทส.เปิดโครงการ ส่งพลาสติกกลับบ้าน รับมือปริมาณขยะช่วงวิกฤตโควิด-19
วันนี้ (18 พ.ค. 63) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานแถลงข่าวเปิดโครงการ “ส่งพลาสติกกลับบ้าน” ซึ่งเป็นการร่วมกันนําขยะพลาสติกที่เพิ่มขึ้นในช่วงโควิด-19 กลับคืนสู่กระบวนการรีไซเคิลเพื่อสร้างเศรษฐกิจหมุนเวียน (Circular Economy) โดยมีนางสาวรื่นวดี สุวรรณมงคล เลขาธิการสํานักงานคณะกรรมการกํากับหลักทรัพย์และตลาดหลักทรัพย์ (ก.ล.ต.) และหน่วยงานที่เกี่ยวข้อง ร่วมแถลงข่าว ณ ห้องประชุม 1501 สํานักงาน ก.ล.ต.
นายวราวุธ ศิลปอาชา กล่าวว่า จากสถานการณ์วิกฤต COVID-19 ที่ปรับเปลี่ยนวิถีชีวิตของประชาชนด้วยการงดออกจากบ้าน ส่งผลให้หลายคนหันมาใช้บริการเดลิเวอรีและซื้ออาหารกลับบ้าน ซึ่งส่งผลให้ปริมาณขยะเพิ่มมากขึ้น โดยเฉพาะบรรจุภัณฑ์พลาสติกที่เพิ่มขึ้นเฉลี่ย 15% จากการใช้บริการรับส่งอาหารที่มากขึ้นถึง 3 เท่า นอกจากนี้ข้อมูลจากกรุงเทพมหานครยังระบุถึงขยะอาหารและขยะหน้ากากอนามัยที่ใช้แล้วเพิ่มขึ้นถึง 1,500 กิโลกรัมต่อวัน ทําให้เกิดวิกฤติซ้อนวิกฤติ และต้องเร่งรับมือ จึงได้จัดโครงการส่งพลาสติกกลับบ้าน โดยมีแนวคิดว่าทุกครัวเรือน คือ ต้นทางที่สามารถมีส่วนรวม ในการลดและจัดการกับปัญหาปริมาณขยะพลาสติกใช้ครั้งเดียวทิ้งได้ง่ายๆ และทําได้ทันที และมีโมเดลนําร่องระบบการเรียกคืนขยะพลาสติกบนถนนสุขุมวิท เป็นจุดรับขยะพลาสติกสะอาดและแห้งจากผู้บริโภค เพื่อเข้าสู่เครือข่ายผู้ให้บริการและขนส่งทรัพยากรไปยัง Waste hub และเข้าสู่ขั้นตอนการรีไซเคิล (recycle) และอัพไซเคิล (upcycle) เพื่อนําขยะพลาสติกกลับมาหมุนเวียนแปรสภาพเป็นผลิตภัณฑ์ที่สามารถกลับมาใช้ประโยชน์ได้อีกครั้งอย่างคุ้มค่า
ทั้งนี้ ขอขอบคุณทุกเครือข่ายองค์กรที่ร่วมโครงการ และให้ความร่วมมือเป็นอย่างดี ด้วยเทคโนโลยี และแนวทางต่างๆที่มี สามารถแปรรูปพลาสติกที่ใช้แล้วให้เป็นทุน เพื่อสร้างรายได้ ยกระดับสุขอนามัยและคุณภาพชีวิตที่ดีได้ เหลือเพียงความร่วมมือของพี่น้องประชาชน ในการสละความสะดวกสบายส่วนตัว มาร่วมกันลดการใช้บรรจุภัณฑ์พลาสติกแบบใช้ครั้งเดียว และคัดแยกขยะเพื่อนํากลับมารีไซเคิล สร้างประโยชน์ใหม่อย่างมีคุณค่าต่อไป
รัฐบาลไทย-ข่าวทำเนียบรัฐบาล-กรมบัญชีกลาง เพิ่มช่องทางให้ผู้ถือบัตรสวัสดิการแห่งรัฐ กำหนดรหัส ATM ใหม่ กรณีลืมรหัส [กระทรวงการคลัง]
วันเสาร์ที่ 23 พฤษภาคม 2563
กรมบัญชีกลาง เพิ่มช่องทางให้ผู้ถือบัตรสวัสดิการแห่งรัฐ กําหนดรหัส ATM ใหม่ กรณีลืมรหัส [กระทรวงการคลัง]
กรมบัญชีกลาง เพิ่มช่องทางให้ผู้ถือบัตรสวัสดิการแห่งรัฐ กําหนดรหัส ATM ใหม่ กรณีลืมรหัส
กรมบัญชีกลางประสานกับธนาคารกรุงไทย เพื่อเพิ่มช่องทางการกําหนดรหัส ATM (PIN 6 หลัก) ใหม่ เพิ่มเติม สําหรับผู้ถือบัตรสวัสดิการแห่งรัฐที่ลืมรหัส โดยสามารถดําเนินการกําหนดรหัสใหม่ได้ที่เครื่อง ATM ของธนาคารกรุงไทยทุกแห่ง
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางในฐานะหน่วยงานที่รับผิดชอบเกี่ยวกับการผลิตบัตรสวัสดิการแห่งรัฐและจ่ายเงินช่วยเหลือผู้มีรายได้น้อยผ่านบัตรสวัสดิการแห่งรัฐ ซึ่งในปัจจุบันพบว่าผู้ถือบัตรสวัสดิการแห่งรัฐจํานวนมากจํารหัส ATM (PIN 6 หลัก) ของตนเองไม่ได้ ทําให้ไม่สามารถถอนเงินสดที่เครื่อง ATM ของธนาคารกรุงไทย ซึ่งเป็นเงินช่วยเหลือในการดํารงชีพจากรัฐบาลได้ กรมบัญชีกลางจึงให้ธนาคารกรุงไทยดําเนินการพัฒนาเพิ่มช่องทางการกําหนดรหัส ATM (PIN 6 หลัก) ใหม่ เพิ่มเติม เพื่อให้ผู้ถือบัตรสวัสดิการแห่งรัฐที่ลืมรหัส สามารถถอนเงินสดจากเครื่อง ATM ของธนาคารกรุงไทยได้
“ผู้ถือบัตรสวัสดิการแห่งรัฐที่จํารหัส ATM (PIN 6 หลัก) ของตนเองไม่ได้ สามารถกําหนดรหัสใหม่เพิ่มเติมด้วยตนเองที่เครื่อง ATM ของธนาคารกรุงไทยทุกแห่ง โดยปฏิบัติตามขั้นตอนที่ธนาคารกรุงไทยกําหนด ซึ่งธนาคารกรุงไทยได้อํานวยความสะดวกโดยแจ้งรายละเอียดไว้ด้านข้างของเครื่อง ATM ทุกเครื่องเรียบร้อยแล้ว” โฆษกกรมบัญชีกลางกล่าว
โฆษกกรมบัญชีกลางกล่าวทิ้งท้ายว่า ในกรณีที่เครื่อง ATM แจ้งว่าไม่มีหมายเลขโทรศัพท์ในฐานข้อมูล รูปแบบหมายเลขโทรศัพท์ไม่ถูกต้อง หรือหมายเลขโทรศัพท์ซ้ํากันในระบบ จะไม่สามารถดําเนินการผ่านเครื่อง ATM ได้ ให้ผู้ถือบัตรสวัสดิการแห่งรัฐติดต่อที่สาขาของธนาคารกรุงไทย เพื่อขอเปลี่ยนแปลงหมายเลขโทรศัพท์ โดยเตรียมบัตรประจําตัวประชาชนและบัตรสวัสดิการแห่งรัฐ เป็นหลักฐานประกอบในการดําเนินการดังกล่าว ทั้งนี้ สามารถสอบถามรายละเอียดเพิ่มเติมได้ที่ Call Center บัตรสวัสดิการแห่งรัฐ หมายเลข 02-109-2345 ในวันจันทร์-วันศุกร์ ระหว่างเวลา 08.30-17.30 น. หรือ Call Center ธนาคารกรุงไทย หมายเลข 02-111-1111 ตลอด 24 ชั่วโมง และ Call Center กรมบัญชีกลาง หมายเลข 02-270-6400 ในวัน เวลาราชการ